Berdiyar Jollibekov. Jollibekov Berdiyar Baxtiyarovich (1976-yil 11-fevral) – Qoraqalpog'iston Respublikasi Nukus shahri, Tuproqshunoslik biotexnologiya farmokognoziya fan doktori, Qoraqalpog’iston qishloq xo’jaligi va agrotexnologiyalar instituti rektori. Biografiyasi. Berdiyar Jollibekov 1976-yil 11-fevralda Qoraqalpog'iston Respublikasi Nukus shahrida tugʻilgan. 1999-yilda Qoraqalpoq davlat universitetining Tuproqshunoslik mutaxassisligi boʻyicha oʻqishni tamomlagan. 2008-yilda esa Tokio qishliq xoʻjaligi va texnologiya universiteti tuproqshunoslik, biotexnologiya, farmakognoziya mutaxasissligi boʻyicha tamomlagan. 2017—2020-yillarda Tokio qishliq xoʻjaligi va texnologiya universitetida doktoranturani tugatgan. Mehnat faoliyatini 1993—1994-yillarda Qoraqalpog'iston Respublikasi Tabiatni muhofaza qilish boʻyicha davlat qoʻmitasida boshlagan, 1999-2002-yillarda Markaziy Osiyo begʻaraz yordam Qoraqalpogʻiston boʻlimi agronomi, 2003—2009-yillarda Oʻzbekiston Respublikasi Fanlar akademiyasining Qoraqalpogʻiston boʻlimi bioekologiya instituti tuproqshunoslik laboratoriyasi kichik ilmiy xodimi, 2009—2010-yillarda Normativ tadqiqot markazi Qoraqalpogʻiston boʻlimi kichik ilmiy xodimi, 2011—2012-yillarda Nukus tumani ijtimoiy masalalar boʻyicha yetakchi mutaxassis, 2012—2014-yillarda Toshkent davlat agrar universiteti Nukus filialida ilmiy loyihalarda ilmiy xodim, Toshkent davlat agrar universiteti Nukus filialida 2014—017-yillarda Dehqonchilik va melioratsiya kafedrasi dotsenti, 2020-yilda Xalqaro hamkorlik boʻlimi boshligʻi, 2020—2022-yillarda ilmiy ishlar va innovatsiyalar boʻyicha direktor oʻrinbosari lavozimlarida faoliyat yuritgan. Toshkent davlat agrar universiteti Nukus filiali Qoraqalpog’iston qishloq xo’jaligi va agrotexnologiyalar institutiga transformatsiya qilinganidan keyin 2022—2023-yillarda institutning ilmiy ishlar va innovatsiyalar boʻyicha prorektori, 2023-yildan esa Qoraqalpog’iston qishloq xo’jaligi va agrotexnologiyalar instituti rektori lavozimida ishlab kelmoqda. Qoraqalpog’iston qishloq xo’jaligi va agrotexnologiyalar instituti rektori sifatida dunyoning bir qator davlatlaridagi etakchi oliy taʼlim muassasalari bilan hamkorlikni yoʻlga qoʻygan. Ilimiy faoliyati. Berdiyar Jollibekov yetakchi olim sifatida Qoraqalpogʻiston, Oʻzbekiston va xalqaro darajadagi ilmiy kengashlarda va loyihalarda, konferensiyalarda ishtirok etib kelmoqda.